  Туспуктэм: vk.com ( Мисс студенчества Финно-Угрии - 2023) Наталия Сильвестрова Удмурт кун университетын дышетскись Алина Иванова но Глазкарысь инженерно-педагогической университетын дышетскись Софья Николаева «Мисс студенчества Финно-Угрии – 2023» калыккуспо вожвылъяськонэ пырисько. Ужрад Ханты-Мансийскын 13-16 толсуре радъяське. Со сярысь вожвылъяськонлэн «ВКонтакте» мерлыко вотэсысь огиназ ивортӥзы. Алина Иванова Пичи Пурга ёросысь Бобья-Уча гуртын вордӥськиз. Удмурт кылосбуръя, финно-угороведения но журналистикая институтын нырысетӥ курсын дышетске. Пичи дырысеныз эктэ-кырӟа, арганэн шудэ, «Арганчи» ансамбле пыриське. Студент луыса, «Чипчирган» ансамбле ветлыны кутскиз. Софья Николаева Глазкарысь университетысь студентъёслэн но аспирантъёслэн профкомзылэн ужаз мыло-кыдо пыриське. Нылаш дышетсконнилэсь, улосвыл, огъяросси ужрадъёсты радъя. «Мисс студенчества Финно-Угрии» ним понна оглом укмыс чеберайёс вожвылъяськозы. Тодэ вайытом, 2018-тӥ арын «Мисс студенчества Финно-Угрии» вожвылъяськонын УдГУ-ысь студентка Евгения Аркова вормиз. 2021-тӥ арын чеберайлэсь короназэ Глазкарысь пединститутын дышетскись Ксения Богданова басьтӥз. Тегъёс: удмуртъёс финн-угоркалыкъёс вожвылъяськон Удмуртия Ижкар Глазкар  